Minä näin puun
Minä näin puun, kaikkia muita suuremman,
 tavoittamattomia käpyjä täynnä,
 minä näin suuren kirkon ja avoimet kirkonovet,
 ja ne, jotka tulivat ovista, olivat kalpeat ja väkevät
 ja valmiit kuolemaan;
 minä näin naisen hymyilevänä ja maalatuin kasvoin
 heittävän arpaa elämänsä onnesta
 ja näin hänen häviävän arpansa.
 Ja piiri oli vedetty näiden asioiden ympäri
 eikä sen yli astu kukaan.

Edith Södergran
Runot
Uuno Kailas